*Online olvasásóra interaktív feladatokkal 2. osztályosoknak*

**Ikerkék**

**1. Testvérek vagy ikrek?**

Válogasd szét a képeket a *Testvérek vagy ikrek?* című tankockán! Kik lehetnek csak testvérek, és kik lehetnek ikrek?

***Testvérek vagy ikrek?***

<https://learningapps.org/watch?v=phfdhowfn21>

**2. Barnus és Dini**

Vajon minden ikerpár egyforma? A kérdésre megadja a választ Lackfi János *Barnus és Dini* című meserészlete. Olvasd el a szöveggyűjteményből, aztán oldd meg a tankocka feladatát:

Mit szeret Dini, és mit Barnus? Húzd a megfelelő helyre a szavakat!

***Barnus és Dini***

<https://learningapps.org/watch?v=pmum3tohn21>

**3. Ikerke és Csikarka**

Olvasd el a szöveggyűjteményből Páskándi Géza: *Ikerke meg Csikarka meg a tű foka* című meséjét, majd keresd meg a kérdésekre a helyes válaszokat az első tankockán!

***Ikerke meg Csikarka***

<https://learningapps.org/watch?v=p4pxfzz9n21>

Páskándi Géza egy szót vagy gondolatot többféleképpen is kifejez, és gyakran ismétel. Rendezd egy csoportba az összetartozó kifejezéseket a következő tankockán, és próbáld helyes sorrendbe állítani őket! A sorrend helyességét a mesében ellenőrizheted.

***Ikerke meg Csikarka – kifejezések***

<https://learningapps.org/watch?v=pa52gi9v321>

Gyakran különös, érdekes kifejezéseket használ az író. Válogasd szét a rokon jelentésű szavakat a következő tankockán! Melyikkel találkoztál a mesében?

***Ikerke meg Csikarka – rokon jelentésű szavak***

<https://learningapps.org/watch?v=pgk420pok21>

**4. Dagadj dunna**

Olvasd el a szöveggyűjteményből Tarbay Ede *Dagadj, dunna* című versét, majd hallgasd meg dalként Illés Lajos feldolgozásában, Szvorák Edina előadásában!

***Dagadj, dunna – dalfeldolgozás***

<https://www.youtube.com/watch?v=V46kwgm3fog>

Végezetül kérd meg anyukádat, engedje meg, hogy paplanokból, párnákból készíthess egy kuckót, ahova hívd be a testvéredet is, ha van!

A kuckót nagyon egyszerűen megépítheted, hasonlóan, mint az ajánlott weboldal képein.

***Kuckóépítés otthon***

<https://mamapapabubba.com/2013/04/15/under-the-table-fort/>

Építés előtt mindenképpen mondd el anyukádnak, hogy mit szeretnél csinálni, majd kérj tőle egy paplanhuzatot, egy vastagabb plédet, párnákat, paplanokat és néhány ruhacsipeszt! Válasszátok ki közösen, hogy melyik asztal lesz alkalmas a kuckóépítésre. Anyukád vagy apukád segítségével terítsd le a plédet az asztal alá, és alakítsd ki a kuckódat! Végül terítsétek le az asztalt a paplanhuzattal, és rögzítsétek a ruhacsipeszekkel!

Jó kuckózást!